
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1883 

1 Αυγούστου 2013 


ΑΠΟΦΑΣΕΙ Σ 

Αριθμ. 8197/90920 

Θέσπιση Εθνικού Σχεδίου Δράσης με στόχο την εφαρ¬ 
μογή της Οδηγίας 2009/128/ΕΚ και την προστασία 
του ανθρώπου και του περιβάλλοντος. 

ΟΙ ΥΠΟΥΡΓΟΙ 

ΥΓΕΙΑΣ - ΑΓΡΟΤΙΚΗΣ ΑΝΑΠΤΥΞΗΣ 
ΚΑΙ ΤΡΟΦΙΜΩΝ - ΠΕΡΙΒΑΛΛΟΝΤΟΣ, ΕΝΕΡΓΕΙΑΣ 
ΚΑΙ ΚΛΙΜΑΤΙΚΗΣ ΑΛΛΑΓΗΣ 

Έχοντας υπόψη: 

1. Τις διατάξεις: 

α) Των άρθρων 19 παράγραφος 1, 22 παράγραφος 6, 
32 παράγραφος 1, 33 παράγραφος 4, 38 παράγραφος 3, 
40 και 50 παράγραφοι 1 περ. στ) και 4 του ν. 4036/2012 
«Διάθεση γεωργικών φαρμάκων στην αγορά, ορθολογι¬ 
κή χρήση αυτών και συναφείς διατάξεις.» (Α'8). 

β) Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα, όπως τέθηκε σε 
ισχύ με το άρθρο πρώτο του π.δ. 63/2005 «Κωδικοποίηση 
της Νομοθεσίας για την Κυβέρνηση και τα Κυβερνητικά 
όργανα» (Α'98). 

2. Το με αριθ. 11322/113146/1.11.2012 έγγραφο της Δι¬ 
εύθυνσης Προστασίας Φυτικής Παραγωγής της Γενι¬ 
κής Διεύθυνσης Φυτικής Παραγωγής του Υπουργείου 
Αγροτικής Ανάπτυξης και Τροφίμων με την πρόταση 
του Εθνικού Σχεδίου Δράσης της Επιτροπής υποβολής 
πρότασης του Εθνικού Σχεδίου Δράσης του άρθρου 32 
παράγραφος 2 του ν. 4036/2012 (Α'8). 

3. Το π.δ. 119/2013 (Α'153) «Διορισμός Αντιπροέδρου 
της Κυβέρνησης, Υπουργών, Αναπληρωτών Υπουργών 
και Υφυπουργών» και την αριθ. Υ44/5.7.2012 απόφαση 
του Πρωθυπουργού «Ανάθεση αρμοδιοτήτων στον Ανα¬ 
πληρωτή Υπουργό Αγροτικής Ανάπτυξης και Τροφίμων 
Χαρακόπουλο Μάξιμο» (Β'2094/6.7.2012). 

4. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του Κρα¬ 
τικού Προϋπολογισμού, αποφασίζουμε: 

Αρθρο 1 

Σκοπός- πεδίο εφαρμογής 

1. Σκοπός της παρούσας απόφασης είναι: 

α) Η θέσπιση του Εθνικού Σχεδίου Δράσης (εφεξής 
ΕΣΔ) σχετικά με: 


αα) την κατάρτιση στην ορθολογική χρήση γεωργικών 
φαρμάκων, 

ββ) τη διαδικασία χορήγησης πιστοποιητικού γνώσεων 
ορθολογικής χρήσης γεωργικών φαρμάκων, 
γγ) την ενημέρωση του κοινού για τα γεωργικά φάρ¬ 
μακα, 

δδ) την επιθεώρηση του χρησιμοποιούμενου εξοπλι¬ 
σμού εφαρμογής γεωργικών φαρμάκων, 
εε) τα ειδικά μέτρα για την προστασία του υδάτινου 
περιβάλλοντος και του πόσιμου νερού, 
στστ) τα ειδικά μέτρα για τη μείωση της χρήσης των 
γεωργικών φαρμάκων ή των κινδύνων τους σε ειδικές 
περιοχές, 

ζζ) τα ειδικά μέτρα για το χειρισμό και την αποθή¬ 
κευση των γεωργικών φαρμάκων και τη διαχείριση των 
συσκευασιών τους και του εναπομείναντος γεωργικού 
φαρμάκου και 

ηη) την ολοκληρωμένη φυτοπροστασία, 
β) Ο καθορισμός των στόχων του ΕΣΔ και των δεικτών 
μέτρησης αυτών και 

γ) Η σύσταση Κέντρου Τεκμηρίωσης ΕΣΔ, 
με στόχο την εφαρμογή της Οδηγίας 2009/128/ΕΚ και 
την προστασία του ανθρώπου και του περιβάλλοντος. 

2. Οι διατάξεις της παρούσας απόφασης εφαρμόζονται 
στα γεωργικά φάρμακα που είναι φυτοπροστατευτικά 
προϊόντα, όπως αυτά ορίζονται στην περίπτωση α) της 
παραγράφου 10 του άρθρου 17 του ν. 4036/2012 (Α'8). 

ΚΕΦΑΛΑΙΟ I 

ΚΑΤΑΡΤΙΣΗ ΣΤΗΝ ΟΡΘΟΛΟΓΙΚΗ ΧΡΗΣΗ 
ΓΕΩΡΓΙΚΩΝ ΦΑΡΜΑΚΩΝ 

Άρθρο 2 

Παρακολούθηση του συστήματος κατάρτισης 

Μέχρι τις 31 Δεκεμβρίου κάθε έτους, αρχόμενου από 
το 2014, η Διεύθυνση Προστασίας Φυτικής Παραγωγής 
της Γ ενικής Διεύθυνσης Φυτικής Παραγωγής του Υπουρ¬ 
γείου Αγροτικής Ανάπτυξης και Τροφίμων (Συντονιστική 
Εθνική Αρχή- ΣΕΑ), συντάσσει έκθεση προόδου εφαρ¬ 
μογής του συστήματος κατάρτισης. 

Άρθρο 3 

Σύστημα κατάρτισης στην ορθολογική χρήση 
των γεωργικών φαρμάκων 

1. Το σύστημα κατάρτισης στην ορθολογική χρήση 
των γεωργικών φαρμάκων για τις ανάγκες του ΕΣΔ 

φέρει την ονομασία ΣΥΣ.ΚΑ.. Σε αυτό δύνανται να συμ¬ 
μετέχουν οι επαγγελματίες χρήστες των γεωργικών 
φαρμάκων. 

2. Το ΣΥΣ.ΚΑ. περιλαμβάνει τα εξής προγράμματα: 
α) Πρόγραμμα κατάρτισης εκπαιδευτών ορθολογικής 

χρήσης γεωργικών φαρμάκων, 
β) πρόγραμμα κατάρτισης στην ορθολογική χρήση 
γεωργικών φαρμάκων και 
γ) πρόγραμμα συμπληρωματικής κατάρτισης, 
με σκοπό την απόκτηση ή την επικαιροποίηση των 
γνώσεων των επαγγελματιών χρηστών γεωργικών φαρ¬ 
μάκων στα θέματα του Παρατήματος Β του ν. 4036/2012 
(Α'8), όπως κάθε φορά ισχύει. 

3. Στο Υπουργείο Αγροτικής Ανάπτυξης και Τροφίμων 
τηρείται μητρώο κατάρτισης στην ορθολογική χρήση 
των γεωργικών φαρμάκων, το οποίο αναρτάται στο 
διαδίκτυο για την ενημέρωση των ενδιαφερομένων και 
στο οποίο καταχωρίζονται: 

α) Οι φορείς κατάρτισης εκπαιδευτών ορθολογικής 
χρήσης των γεωργικών φαρμάκων, 
β) οι φορείς κατάρτισης στην ορθολογική χρήση των 
γεωργικών φαρμάκων και 

γ) οι φορείς συμπληρωματικής κατάρτισης στην ορ¬ 
θολογική χρήση των γεωργικών φαρμάκων. 

4. Στο ΣΥΣ.ΚΑ. έχουν πρόσβαση όλοι οι επαγγελμα- 
τίες χρήστες γεωργικών φαρμάκων, οι οποίοι δύνανται 
να παρακολουθούν τα προγράμματα της αρχικής και 
συμπληρωματικής κατάρτισης της παραγράφου 2, όπως 
αυτά καταρτίζονται από τη ΣΕΑ σε συνεργασία με τις 
άλλες συναρμόδιες υπηρεσίες και τα εποπτευόμενα 
νομικά πρόσωπα του Υπουργείου Αγροτικής Ανάπτυ¬ 
ξης και Τροφίμων, σύμφωνα με την παράγραφο 2 του 
άρθρου 33 του ν. 4036/2012 (Α'8). 

Αρθρο 4 

Φορείς κατάρτισης εκπαιδευτών 
ορθολογικής χρήσης γεωργικών φαρμάκων 

1. Η κατάρτιση των εκπαιδευτών ορθολογικής χρήσης 
γεωργικών φαρμάκων διενεργείται από: 

α) Εκπαιδευτικά Ιδρύματα Τριτοβάθμιας Εκπαίδευσης 
και 

β) Δημόσιους φορείς ή εποπτευόμενα νομικά πρόσωπα 
δημοσίου ή ιδιωτικού δικαίου, στην αρμοδιότητα των 
οποίων είναι θέματα που εμπίπτουν σε ένα ή περισσότε¬ 
ρα από τα περιεχόμενα κατάρτισης του Παραρτήματος 
Β του ν. 4036/2012 (Α'8), όπως κάθε φορά ισχύει. 

2. Οι φορείς κατάρτισης εκπαιδευτών ορθολογικής χρή¬ 
σης γεωργικών φαρμάκων της παραγράφου 1, καταχωρί¬ 
ζονται στο μητρώο της περίπτωσης α) της παραγράφου 
3 του άρθρου 3. Οι φορείς δύνανται να παρέχουν το 
πρόγραμμα κατάρτισης εκπαιδευτών στο σύνολο των 
θεμάτων του Παραρτήματος Β του ν. 4036/2012 (Α'8), 
όπως κάθε φορά ισχύει, ή σε ένα ή περισσότερα από τα 
παρακάτω κεφάλαια του ιδίου ως άνω Παραρτήματος Β: 

I. Γ ενική κατάρτιση, το οποίο αφορά τις παραγράφους 
α), β) και μ). 

II. Κίνδυνοι των γεωργικών φαρμάκων, το οποίο αφορά 
τις παραγράφους γ), στ), ζ), ι) και λ). 

III. Ολοκληρωμένη φυτοπροστασία, το οποίο αφορά 
τις παραγράφους δ), ε) και κ). 

IV. Εξοπλισμός εφαρμογής, το οποίο αφορά τις πα¬ 
ραγράφους η) και θ). 

3. Για την καταχώρισή τους στο μητρώο οι φορείς κα¬ 
τάρτισης εκπαιδευτών ορθολογικής χρήσης γεωργικών 


φαρμάκων πρέπει να είναι διαπιστευμένοι ή πιστοποιη¬ 
μένοι για το σκοπό αυτό, καθώς και να: 

α) Διαθέτουν εκπαιδευτές εκπαιδευτών ή να συνερ¬ 
γάζονται με εκπαιδευτές εκπαιδευτών άλλων φορέων 
ή εκπαιδευτικών ιδρυμάτων, οι οποίοι έχουν πολύχρονη 
αποδεδειγμένη εμπειρία σε ένα ή περισσότερα από 
τα περιεχόμενα κατάρτισης του Παραρτήματος Β του 
ν. 4036/2012 (Α'8), όπως κάθε φορά ισχύει, 
β) διαθέτουν την απαραίτητη κτιριακή και υλικοτεχνική 
υποδομή για την παροχή κατάρτισης σε ένα ή περισσό¬ 
τερα από τα κεφάλαια κατάρτισης της παραγράφου 2, 
γ) διαθέτουν εμπειρία σε κατάρτιση ή συναφείς προς 
αυτήν δραστηριότητες σε θέματα ορθολογικής χρήσης 
γεωργικών φαρμάκων (ιδίως έρευνες-μελέτες, ημερίδες, 
συνέδρια, συμμετοχή σε ολοκληρωμένα προγράμματα), 
δ) διαθέτουν σύστημα αξιολόγησης των εκπαιδευτών 
και 

ε) υποβάλουν γραπτώς στη ΣΕΑ, το πρόγραμμα κα¬ 
τάρτισης, τα στοιχεία του υπευθύνου του προγράμμα¬ 
τος κατάρτισης εκπαιδευτών, τα στοιχεία των εκπαι¬ 
δευτών, καθώς και τα στοιχεία που αποδεικνύουν ότι 
πληρούνται οι ανωτέρω προϋποθέσεις. 

4. Το εκπαιδευτικό υλικό ανταποκρίνεται στο Παράρ¬ 
τημα Β του ν. 4036/2012 (Α'8), όπως κάθε φορά ισχύει, 
ακολουθεί την αρχή του «πολλαπλού συγγράμματος» 
και εγκρίνεται από τη ΣΕΑ και από το Παιδαγωγικό Ιν¬ 
στιτούτο του Υπουργείου Παιδείας και Θρησκευμάτων, 
Πολιτισμού και Αθλητισμού. 

Άρθρο 5 

Διάρκεια και βεβαίωση κατάρτισης εκπαιδευτών 

1. Τα προγράμματα κατάρτισης εκπαιδευτών των κε¬ 
φαλαίων των κινδύνων των γεωργικών φαρμάκων, της 
ολοκληρωμένης φυτοπροστασίας και του εξοπλισμού 
εφαρμογής, περιλαμβάνουν θεωρητική και πρακτική κα¬ 
τάρτιση. Τα προγράμματα κατάρτισης εκπαιδευτών του 
κεφαλαίου της γενικής κατάρτισης δεν περιλαμβάνει 
υποχρεωτικά πρακτική κατάρτιση. 

2. Οι διδακτικές ώρες για κάθε παράγραφο του Πα¬ 
ραρτήματος Β του ν. 4036/2012 (Α'8), όπως κάθε φορά 
ισχύει, δεν υπερβαίνουν τις έξι (6) ώρες ανά κεφάλαιο 
κατάρτισης, όσον αφορά τη θεωρητική κατάρτιση. Οι 
διδακτικές ώρες πρακτικής εξάσκησης δεν υπερβαίνουν 
τις δύο (2) ώρες ανά κεφάλαιο. 

3. Μετά την επιτυχή ολοκλήρωση των προγραμμάτων 
κατάρτισης εκπαιδευτών από τους ενδιαφερομένους, 
παρέχεται σε αυτούς βεβαίωση ότι έχουν αξιολογηθεί 
επαρκώς για να παρέχουν εκπαίδευση στην ορθολο¬ 
γική χρήση των γεωργικών φαρμάκων. Στη βεβαίωση 
αναγράφονται τα πλήρη στοιχεία του καταρτισμένου 
εκπαιδευτή (όνομα, επώνυμο, πατρώνυμο και Α.Φ.Μ.), ο 
χρόνος παρακολούθησης της κατάρτισης και τα κεφά¬ 
λαια της κατάρτισης. Η βεβαίωση ισχύει για δέκα (10) 
έτη και ξεκινάει από την ημερομηνία ολοκλήρωσης της 
κατάρτισης. 

Άρθρο 6 

Φορείς κατάρτισης στην ορθολογική 
χρήση γεωργικών φαρμάκων 

1. Η κατάρτιση στην ορθολογική χρήση των γεωργικών 
φαρμάκων διενεργείται από δημόσιους και ιδιωτικούς 
φορείς που διαθέτουν επαρκή δομή και οργάνωση για 
τον σκοπό αυτόν. 

2. Οι δημόσιοι φορείς κατάρτισης στην ορθολογική 
χρήση γεωργικών φαρμάκων είναι: 

α) ο ΕΛ.Γ.Ο. «ΔΗΜΗΤΡΑ», 

β) τα Εκπαιδευτικά Ιδρύματα Τριτοβάθμιας Εκπαίδευ- 

σης, 

γ) το Μπενακείου Φυτοπαθολογικού Ινστιτούτου, 
δ) οποιοσδήποτε άλλος δημόσιος φορέας δύναται 
να παράσχει το συγκεκριμένο πρόγραμμα στους κα¬ 
ταρτιζόμενους. 

3. Οι ιδιωτικοί φορείς κατάρτισης στην ορθολογική 
χρήση γεωργικών φαρμάκων, είναι: 

α) οι αδειοδοτημένοι φορείς δια βίου μάθησης- μη 
τυπικής εκπαίδευσης ενηλίκων από το Υπουργείο Παι¬ 
δείας και Θρησκευμάτων, Πολιτισμού και Αθλητισμού και 
β) πιστοποιημένα κέντρα επαγγελματικής κατάρτισης 
από το Υπουργείο Παιδείας και Θρησκευμάτων, Πολιτι¬ 
σμού και Αθλητισμού. 

4. Οι δημόσιοι και ιδιωτικοί φορείς κατάρτισης στην 
ορθολογική χρήση γεωργικών φαρμάκων των παρα¬ 
γράφων 2 και 3, καταχωρίζονται στο μητρώο της πε¬ 
ρίπτωσης β) της παραγράφου 3 του άρθρου 3. Για την 
καταχώρισή τους στο μητρώο οι φορείς κατάρτισης 
πρέπει να: 

α) Απασχολούν επαρκή αριθμό εκπαιδευτών με τα 
προσόντα της παραγράφου 7, προκειμένου να καλύ¬ 
πτονται τα περιεχόμενα του Παραρτήματος Β του 
ν.4036/2012 (Α'8), όπως κάθε φορά ισχύει, 
β) παρέχουν θεωρητική και πρακτική κατάρτιση και 
γ) διαθέτουν την απαραίτητη κτιριακή και υλικοτεχνική 
υποδομή για παροχή κατάρτισης. 

5. Οι φορείς δύνανται να παρέχουν το πρόγραμμα 
κατάρτισης στην ορθολογική χρήση γεωργικών φαρ¬ 
μάκων στο σύνολο των θεμάτων του Παραρτήματος Β 
του ν.4036/2012 (Α'8), όπως κάθε φορά ισχύει, ή σε ένα 
ή περισσότερα από τα παρακάτω κεφάλαια του ίδιου 
ως άνω Παραρτήματος Β: 

α) Γ ενική κατάρτιση, το οποίο αφορά τις παραγρά¬ 
φους α), β) και μ). 

β) Κίνδυνοι των γεωργικών φαρμάκων, το οποίο αφο¬ 
ρά τις παραγράφους γ), στ), ζ), ι) και λ). 

γ) Ολοκληρωμένη φυτοπροστασία, το οποίο αφορά 
τις παραγράφους δ), ε) και κ). 

δ) Εξοπλισμός εφαρμογής, το οποίο αφορά τις πα¬ 
ραγράφους η) και θ). 

6. Το εκπαιδευτικό υλικό ανταποκρίνεται στο Παράρ¬ 
τημα Β του ν. 4036/2012 (Α'8), όπως κάθε φορά ισχύει, 
ακολουθεί την αρχή του «πολλαπλού συγγράμματος» 
και εγκρίνεται από τη ΣΕΑ και από το Παιδαγωγικό Ιν¬ 
στιτούτο του Υπουργείου Παιδείας και θρησκευμάτων, 
Πολιτισμού και Αθλητισμού. 

7. Τα φυσικά πρόσωπα, προκειμένου να απασχολού¬ 
νται ως εκπαιδευτές σε φορείς κατάρτισης στην ορ¬ 
θολογική χρήση των γεωργικών φαρμάκων πρέπει να 
διαθέτουν: 

α) Ως βασικό τίτλο σπουδών, πτυχίο Γεωπόνου Ανώτα¬ 
του Εκπαιδευτικού Ιδρύματος (ΑΕΙ) ή πτυχίο Τμήματος 
Φυτικής Παραγωγής ή Τμήματος Διοίκησης Γεωργικών 
Εκμεταλλεύσεων της Σχολής Τεχνολογίας Γεωπονίας 
ή Τμήματος Θερμοκηπιακών Καλλιεργειών και Ανθοκο¬ 
μίας της Σχολής Γ εωπονίας των Τ εχνολογικών Εκπαι¬ 
δευτικών Ιδρυμάτων (ΤΕΙ) ή ισότιμο πτυχίο ή δίπλωμα 
αντίστοιχων ειδικοτήτων σχολών κράτους μέλους της 
ΕΕ ή χωρών εκτός ΕΕ. 


β) Εμπειρία στην ορθολογική χρήση γεωργικών φαρ¬ 
μάκων αποδεικνυόμενη από τουλάχιστον πενταετή 
επαγγελματική ενασχόληση με γεωργικά φάρμακα ή 
εκπόνηση μελετών ή προγραμμάτων ολοκληρωμένης 
γεωργίας ή εργασία σε δημόσιο φορέα ή φορέα επο¬ 
πτευόμενο από το Δημόσιο με αρμοδιότητα συναφή 
προς τα αναφερόμενα κεφάλαια του Παραρτήματος Β 
του ν.4036/2012 (Α'8), όπως κάθε φορά ισχύει. 

γ) Βεβαίωση ή βεβαιώσεις επάρκειας από φορείς κα¬ 
τάρτισης εκπαιδευτών, οι οποίες να καλύπτουν το σύ¬ 
νολο των κεφαλαίων Παραρτήματος Β του ν.4036/2012 
(Α'8), όπως κάθε φορά ισχύει. Η συγκεκριμένη υποχρέω¬ 
ση ισχύει ένα (1) έτος μετά την έναρξη του συστήματος 
κατάρτισης στην ορθολογική χρήση των γεωργικών 
φαρμάκων. 

Άρθρο 7 

Φορείς συμπληρωματικής κατάρτισης ορθολογικής 
χρήσης γεωργικών φαρμάκων 

Η συμπληρωματική κατάρτιση διενεργείται από τους 
φορείς αρχικής κατάρτισης στους επαγγελματίες χρή¬ 
στες γεωργικών φαρμάκων, με σκοπό την επικαιροποίη- 
ση των γνώσεων σε όλα τα θέματα του Παραρτήματος 
Β του ν. 4036/2012 (Α'8), όπως κάθε φορά ισχύει. 

Άρθρο 8 

Αξιολόγηση παρεχόμενης κατάρτισης στην 
ορθολογική χρήση των γεωργικών φαρμάκων 

Η αξιολόγηση της παρεχόμενης κατάρτισης στην ορ¬ 
θολογική χρήση των γεωργικών φαρμάκων, της κατάρ¬ 
τισης στην ορθολογική χρήση γεωργικών φαρμάκων 
και της συμπληρωματικής κατάρτισης, διενεργείται με 
αξιολόγηση του προγράμματος κατάρτισης από τους 
καταρτιζόμενους, με την απάντηση σε ερωτηματολόγιο 
που υποβάλλεται σε αυτούς από τον φορέα κατάρτισης, 
μετά την ολοκλήρωση κάθε προγράμματος κατάρτισης. 

Άρθρο 9 

Επισκόπηση και βελτίωση συστήματος κατάρτισης 

στην ορθολογική χρήση των γεωργικών φαρμάκων 

Η ΣΕΑ τηρεί ηλεκτρονική εφαρμογή, στην οποία οι 
επιστημονικοί φορείς, οι ελεγκτικές αρχές, οι φορείς κα¬ 
τάρτισης και οι καταρτιζόμενοι δύνανται να υποβάλουν 
προτάσεις βελτίωσης της παρεχόμενης κατάρτισης σε 
επαγγελματίες χρήστες. 

ΚΕΦΑΛΑΙΟ II 

ΔΙΑΔΙΚΑΣΙΑ ΧΟΡΗΓΗΣΗΣ ΠΙΣΤΟΠΟΙΗΤΙΚΟΥ ΓΝΩΣΕΩΝ 
ΟΡΘΟΛΟΓΙΚΗΣ ΧΡΗΣΗΣ ΓΕΩΡΓΙΚΩΝ ΦΑΡΜΑΚΩΝ 

Άρθρο 10 

Παρακολούθηση της διαδικασίας χορήγησης 
πιστοποιητικού γνώσεων ορθολογικής χρήσης 
γεωργικών φαρμάκων 

Μέχρι τις 31 Δεκεμβρίου κάθε έτους, αρχόμενου από 
το 2014, η ΣΕΑ συντάσσει έκθεση προόδου εφαρμογής 
της διαδικασίας χορήγησης πιστοποιητικού γνώσεων 
ορθολογικής χρήσης γεωργικών φαρμάκων. 

Άρθρο 11 

Σύστημα χορήγησης πιστοποιητικού γνώσεων 
ορθολογικής χρήσης των γεωργικών φαρμάκων 

1. Το σύστημα χορήγησης πιστοποιητικού γνώσεων 
ορθολογικής χρήσης των γεωργικών φαρμάκων για τις 
ανάγκες του ΕΣΔ φέρει την ονομασία ΣΥΣ.ΧΟ.ΠΙΣ.. 

2. Στο Υπουργείο Αγροτικής Ανάπτυξης και Τροφί¬ 
μων τηρείται μητρώο κατόχων πιστοποιητικού γνώσεων 
ορθολογικής χρήσης γεωργικών φαρμάκων, το οποίο 
αναρτάται στο διαδίκτυο για την ενημέρωση των ενδι¬ 
αφερομένων και στο οποίο καταχωρίζονται: 

α) τα φυσικά πρόσωπα, κάτοχοι πιστοποιητικού γνώ¬ 
σεων ορθολογικής χρήσης γεωργικών φαρμάκων και 

β) τα νομικά πρόσωπα που διαθέτουν υπεύθυνο για 
τη χρήση των γεωργικών φαρμάκων, κάτοχο πιστο¬ 
ποιητικού γνώσεων ορθολογικής χρήσης γεωργικών 
φαρμάκων. 

Αρθρο 12 

Διαδικασία χορήγησης πιστοποιητικού γνώσεων 
ορθολογικής χρήσης γεωργικών φαρμάκων 

1. Οι επαγγελματίες χρήστες γεωργικών φαρμάκων 
υποχρεούνται να κατέχουν πιστοποιητικό γνώσεων ορ¬ 
θολογικής χρήσης γεωργικών φαρμάκων στα θέματα 
του Παραρτήματος Β του ν. 4036/2012 (Α'8), όπως κάθε 
φορά ισχύει, για να μπορούν να προμηθεύονται μετά 
τις 26 Νοεμβρίου 2015 φυτοπροστατευτικά προϊόντα 
εγκεκριμένα για επαγγελματική χρήση. 

2. Η κατοχή πτυχίου Γεωπόνου Ανώτατου Εκπαιδευτι¬ 
κού Ιδρύματος (ΑΕΙ) ή πτυχίου Τμήματος Φυτικής Παρα¬ 
γωγής ή Τμήματος Διοίκησης Γεωργικών Εκμεταλλεύ¬ 
σεων της Σχολής Τ εχνολογίας Γ εωπονίας ή Τ μήματος 
Θερμοκηπιακών Καλλιεργειών και Ανθοκομίας της 
Σχολής Γεωπονίας των Τεχνολογικών Εκπαιδευτικών 
Ιδρυμάτων (ΤΕΙ) ή ισότιμου πτυχίου ή διπλώματος αντί¬ 
στοιχων ειδικοτήτων σχολών κράτους μέλους της ΕΕ ή 
χωρών εκτός ΕΕ, επέχει θέση πιστοποιητικού γνώσεων 
ορθολογικής χρήσης γεωργικών φαρμάκων αορίστου 
ισχύος. 

3. Τα πιστοποιητικά της παραγράφου 1, χορηγούνται 
μέσω ηλεκτρονικής εφαρμογής από τη ΣΕΑ, μετά από 
επιτυχή εξέταση των ενδιαφερομένων στα ειδικά εξετα¬ 
στικά κέντρα του άρθρου 13, η οποία διενεργείται μέσω 
βάσης δεδομένων που τηρεί η ΣΕΑ. Σε αυτήν καταχω¬ 
ρίζονται ερωτήσεις πολλαπλών επιλογών, με μόνο μια 
σωστή απάντηση στην κάθε μια. Η ΣΕΑ μπορεί να ζητά 
τη συνδρομή των φορέων κατάρτισης εκπαιδευτών για 
τη σύνταξη των ερωτήσεων. 

4. Η ΣΕΑ δημιουργεί βάση δεδομένων με ερωτήσεις 
πολλαπλής επιλογής, όπου μόνον μία επιλογή είναι η 
σωστή. Οι ερωτήσεις καταχωρίζονται ανά κεφάλαιο 
του Παραρτήματος Β του ν.4036/2012, όπως κάθε φορά 
ισχύει. 

5. Οι ενδιαφερόμενοι καλούνται να απαντήσουν σε 
πενήντα (50) ερωτήσεις μέσα σε ορισμένο χρόνο, τυχαία 
επιλεγμένες από τη βάση δεδομένων της παραγράφου 
3, ανά περίπτωση του Παραρτήματος Β του ν.4036/2012 
(Α'8), όπως κάθε φορά ισχύει, ως εξής: 

α) περιπτώσεις α), β) και μ): Πέντε (5) ερωτήσεις, 

β) περιπτώσεις γ), στ), ζ), ι) και λ): Δέκα πέντε (15) 
ερωτήσεις, 

γ) περιπτώσεις δ), ε) και κ): Δέκα πέντε (15) ερωτήσεις 
και 

δ) περιπτώσεις η) και θ): Δέκα πέντε (15) ερωτήσεις. 

Για τη χορήγηση του πιστοποιητικού απαιτείται η 
σωστή απάντηση σε τουλάχιστον τριάντα πέντε (35) 
ερωτήσεις. 

6. Μετά την ολοκλήρωση της εξέτασης οι ενδιαφερό¬ 
μενοι ενημερώνονται άμεσα για τον αριθμό των ερω¬ 


τήσεων που απάντησαν ορθά και για τη χορήγηση ή 
μη του πιστοποιητικού. Το πιστοποιητικό εκτυπώνεται 
και σε αυτό αναγράφεται μοναδικός κωδικός και ενη¬ 
μερώνεται σχετικά το μητρώο της παραγράφου 2 του 
άρθρου 11. 

Αρθρο 13 

Εξεταστικά κέντρα και τέλος συμμετοχής 
στις εξετάσεις 

1. Οι δημόσιοι και ιδιωτικοί φορείς που ενδιαφέρο- 
νται να καταχωρισθούν ως κέντρα εξετάσεων χορή¬ 
γησης πιστοποιητικού γνώσεων ορθολογικής χρήσης 
γεωργικών φαρμάκων στα θέματα του Παραρτήματος 
Β του ν.4036/2012 (Α'8), όπως κάθε φορά ισχύει, πρέπει 
να διαθέτουν την κατάλληλη κτιριακή και υλικοτεχνική 
υποδομή και ιδίως επαρκή αριθμό αιθουσών εξοπλι¬ 
σμένων με ηλεκτρονικούς υπολογιστές συνδεδεμένους 
στο διαδίκτυο. 

2. Σε κάθε αίθουσα εξέτασης δεν μπορεί να βρίσκο¬ 
νται περισσότεροι από είκοσι (20) εξεταζόμενοι και ένας 
υπεύθυνος του φορέα ως επιτηρητής. Ο επιτηρητής 
δεν πρέπει να έχει συμμετάσχει για χρονικό διάστημα 
τουλάχιστον ενός έτους, ως εκπαιδευτής ή ως εκπαι¬ 
δευτής εκπαιδευτών σε προγράμματα του συστήματος 
κατάρτισης στην ορθολογική χρήση των γεωργικών 
φαρμάκων. Ο επιτηρητής δύναται να παρέχει στους 
εξεταζόμενους συνδρομή μόνο σε θέματα σύνδεσης 
στη βάση δεδομένων της εξέτασης. 

3. Τα τέλη συμμετοχής των ενδιαφερομένων στις εξε¬ 
τάσεις χορήγησης πιστοποιητικού επαρκούς γνώσης 
των θεμάτων του Παραρτήματος Β του ν. 4036/2012 
(ΦΕΚ Α'8), όπως κάθε φορά ισχύει, καθορίζονται σύμφω¬ 
να με την περίπτωση γ) της παραγράφου 3 του άρθρου 
50 του ιδίου ως άνω νόμου. 

Άρθρο 14 

Διάρκεια ισχύος και ανανέωση 
του πιστοποιητικού γνώσεων 
ορθολογικής χρήσης γεωργικών φαρμάκων 

1. Η ισχύς του πιστοποιητικού γνώσεων ορθολογικής 
χρήσης γεωργικών φαρμάκων σε θέματα του Παραρτή¬ 
ματος Β του ν. 4036/2012 (Α'8), όπως κάθε φορά ισχύει, 
είναι πέντε (5) έτη και ξεκινάει από την ημερομηνία 
επιτυχούς ολοκλήρωσης των εξετάσεων χορήγησής του. 

2. Το αργότερο έξι (6) μήνες πριν την εκπνοή της 
ισχύος του πιστοποιητικού, ο ενδιαφερόμενος δύναται 
να εξεταστεί σύμφωνα με το άρθρο 12, για την ανα¬ 
νέωση της ισχύος του, το οποίο χορηγείται για άλλα 
πέντε (5) έτη και ισχύει από την ημερομηνία λήξης του 
προηγούμενου. 

Άρθρο 15 

Ανάκληση του πιστοποιητικού γνώσεων 
ορθολογικής χρήσης γεωργικών φαρμάκων 

Σε περίπτωση που κατά τη διενέργεια των ελέγχων 
του άρθρου 44 ν. 4036/2012 (Α'8), όπως κάθε φορά ισχύ¬ 
ει, για την ορθολογική χρήση των γεωργικών φαρμάκων, 
διαπιστωθεί παράβαση στην κατοχή και χρήση αυτών, 
το πιστοποιητικό γνώσεων ορθολογικής χρήσης γεωρ¬ 
γικών φαρμάκων ανακαλείται με απόφαση της ΣΕΑ. Ο 
ενδιαφερόμενος δύναται να επανέλθει για την εκ νέου 
απόκτησή του σύμφωνα με τη διαδικασία του άρθρου 12. 

ΚΕΦΑΛΑΙΟ III 

ΕΝΗΜΕΡΩΣΗ ΤΟΥ ΚΟΙΝΟΥ 
ΓΙΑ ΤΑ ΓΕΩΡΓΙΚΑ ΦΑΡΜΑΚΑ 

Άρθρο 16 

Στόχοι των διαδικασιών ενημέρωσης του κοινού για 
τα γεωργικά φάρμακα και η παρακολούθησή τους 

1. Στόχος των διαδικασιών ενημέρωσης του κοινού για 
τα γεωργικά φάρμακα είναι η κατά δέκα τοις εκατό (10%) 
ανά έτος, μείωση των περιστατικών οξείας δηλητηρίασης 
από ατύχημα καθώς και η κατά είκοσι τοις εκατό (20%) 
σε χρονικό διάστημα πέντε (5) ετών από την έναρξη ισχύ¬ 
ος αυτού, μείωση των απωλειών ζωών από περιστατικά 
οξείας δηλητηρίασης από γεωργικά φάρμακα. 

2. Μέχρι τις 31 Δεκεμβρίου κάθε έτους η ΣΕΑ, συ¬ 
ντάσσει έκθεση προόδου εφαρμογής των διαδικασιών 
ενημέρωσης του κοινού για τα γεωργικά φάρμακα. 

Άρθρο 17 

Ενημέρωση του κοινού για τα γεωργικά φάρμακα 

Η ενημέρωση του κοινού για τα γεωργικά φάρμακα 
αφορά ιδίως: 

α) Τα οφέλη από την ορθολογική χρήση των γεωρ¬ 
γικών φαρμάκων στην παραγωγή ασφαλών τροφίμων, 
β) τους κινδύνους που σχετίζονται με τη χρήση των 
γεωργικών φαρμάκων για τον άνθρωπο και τα μέτρα 
προστασίας ευαίσθητων ομάδων από μη επαγγελματική 
ή ηθελημένη έκθεση σε γεωργικά φάρμακα, 
γ) τους κινδύνους που σχετίζονται με τη χρήση των 
γεωργικών φαρμάκων για το περιβάλλον, τους υπό¬ 
γειους και επιφανειακούς υδατικούς πόρους, τους ορ¬ 
γανισμούς μη στόχους (π.χ. πουλιά, ωφέλιμα έντομα, 
υδρόβιους οργανισμούς), τη χλωρίδα και την πανίδα 
των αγροσυστημάτων, 

δ) την αναγνώριση των πηγών ρύπανσης από τη χρήση 
γεωργικών φαρμάκων και τα μέτρα πρόληψης αυτών, 
ε) τις πρώτες βοήθειες σε περιπτώσεις έκθεσης σε 
γεωργικά φάρμακα από ατύχημα ή από επαγγελματική 
έκθεση, και 

στ) την παρουσίαση των δυνατοτήτων εφαρμογής 
βιολογικής γεωργίας, σε συνεργασία με τη Διεύθυνση 
Βιολογικής Γεωργίας του Υπουργείου Αγροτικής Ανά¬ 
πτυξης και Τροφίμων. 

Άρθρο 18 

Ενημέρωση του κοινού για τα γεωργικά φάρμακα 
και τις επιπτώσεις αυτών στις μέλισσες 

Για την ενημέρωση του κοινού για τα γεωργικά φάρ¬ 
μακα και τις επιπτώσεις αυτών στις μέλισσες, το Υπουρ¬ 
γείο Αγροτικής Ανάπτυξης και Τροφίμων σε συνεργασία 
με το Μπενάκειο Φυτοπαθολογικό Ινστιτούτο, αναρτά 
ειδική ιστοσελίδα στο διαδίκτυο, στην οποία: 

α) αναφέρονται συστάσεις για τη μείωση των επι¬ 
πτώσεων των γεωργικών φαρμάκων στις μέλισσες, και 
β) παρέχεται η δυνατότητα σε κάθε ενδιαφερόμενο 
να αναφέρει εγγράφως δυσμενείς επιπτώσεις στις μέ¬ 
λισσες από τη χρήση γεωργικών φαρμάκων. 

Άρθρο 19 

Ενημέρωση του κοινού για τα γεωργικά φάρμακα 
και την αντιμετώπιση περιπτώσεων 
δηλητηριασμένων δολωμάτων από τη χρήση 
φυτοπροστατευτικών ουσιών 

Γ ια την ενημέρωση του κοινού για τα γεωργικά φάρ¬ 


μακα και την αντιμετώπιση περιπτώσεων δηλητηρια¬ 
σμένων δολωμάτων από τη χρήση φυτοπροστατευτικών 
ουσιών, η οποία επιφέρει θανατώσεις ζωικών ειδών και 
μπορεί να επιδράσει αρνητικά και να επιμολύνει τα οι¬ 
κοσυστήματα στα οποία καταγράφεται, το Υπουργείο 
Αγροτικής Ανάπτυξης και Τροφίμων σε συνεργασία με 
το Μπενάκειο Φυτοπαθολογικό Ινστιτούτο, αναρτά ει¬ 
δική ιστοσελίδα στο διαδίκτυο, στην οποία: 

α) αναφέρονται συστάσεις για την αντιμετώπιση δη¬ 
λητηριάσεων ζώων από γεωργικά φάρμακα, και 
β) παρέχεται η δυνατότητα σε κάθε ενδιαφερόμενο να 
αναφέρει εγγράφως περιστατικά δηλητηρίασης οικόσι- 
των και άγριων ζώων που υπέπεσαν στην αντίληψή του. 

Αρθρο 20 

Ενημέρωση του κοινού για τα γεωργικά φάρμακα 
και τη διατήρηση των φυσικών πόρων 

Για την ενημέρωση και ευαισθητοποίηση όσο το δυ¬ 
νατόν μεγαλύτερου ποσοστού του κοινού για τα γεωρ¬ 
γικά φάρμακα και την ευαισθητοποίηση της αγροτικής 
κοινωνίας για την ανάγκη επίτευξης ικανοποιητικής κα¬ 
τάστασης διατήρησης των φυσικών πόρων, των ειδών 
και των οικοσυστημάτων, απαιτείται η ενεργοποίηση 
και η υποστήριξη των τοπικών φορέων, όπως είναι τα 
κέντρα περιβαλλοντικής εκπαίδευσης, τα σχολεία και 
οι πολιτιστικοί σύλλογοι. 

Αρθρο 21 

Ενημέρωση του κοινού για τα γεωργικά φάρμακα 
και τα περιστατικά οξείας δηλητηρίασης 

Γ ια την ενημέρωση του κοινού για τα γεωργικά φάρ¬ 
μακα και την αντιμετώπιση περιστατικών οξείας δη¬ 
λητηρίασης από τη χρήση γεωργικών φαρμάκων, την 
ταχύτερη κλινική διάγνωση και τη θεραπευτική αντι¬ 
μετώπισή τους, η ΣΕΑ σε συνεργασία με το Κέντρο 
Δηλητηριάσεων του Υπουργείου Υγείας, διοργανώνουν 
εκπαιδευτικά προγράμματα με τη συμμετοχή των κατό¬ 
χων αδειών κυκλοφορίας γεωργικών φαρμάκων καθώς 
και τοπικών φορέων, σε αγροτικούς ιατρούς ή ιατρούς 
τοπικών νοσοκομείων που αναμένεται να αντιμετωπί¬ 
σουν πρώτοι περιστατικά οξείας δηλητηρίασης από 
γεωργικά φάρμακα. Ιδιαίτερο βάρος δίνεται: 

α) σε περιστατικά οξείας δηλητηρίασης από ατύχημα 
και 

β) σε περιστατικά οξείας δηλητηρίασης από τοξικές 
ουσίες με ιδιαίτερα δυσμενή πρόγνωση σε περίπτωση 
οξείας δηλητηρίασης. 

Αρθρο 22 

Ενημέρωση του κοινού για το 
μετακινούμενο ψεκαστικό νέφος 

1. Υποχρέωση του επαγγελματία χρήστη είναι η ελα- 
χιστοποίηση της πιθανότητας δημιουργίας μετακινού¬ 
μενου ψεκαστικού νέφους και η ελαχιστοποίηση της 
πιθανότητας έκθεσης ανθρώπων σε μετακινούμενο ψε¬ 
καστικό νέφος και για το λόγο αυτό οφείλει ενδεικτικά, 
να λάβει τα παρακάτω μέτρα: 

α) Να διερευνήσει τη δυνατότητα και οικονομικότητα 
εφαρμογής μη χημικών μεθόδων για την αντιμετώπιση 
του προβλήματος που υφίσταται στην καλλιέργειά του. 

β) Να διερευνήσει τη δυνατότητα και οικονομικότητα 
διενέργειας της εφαρμογής με ψεκαστικά μέσα που δεν 
δημιουργούν μετακινούμενο ψεκαστικό νέφος. 

γ) Ο ψεκασμός να διενεργείται σε μέρες και ώρες που 
μειώνεται η πιθανότητα έκθεσης ανθρώπων σε μετακι¬ 
νούμενο ψεκαστικό νέφος. 

δ) Τα χρησιμοποιούμενα ακροφύσια του ψεκαστικού 
μηχανήματος (μπεκ), είτε να είναι ειδικού τύπου που 
μειώνουν το ψεκαστικό νέφος (άπίΐ ΓθόυοΙίοη ηοζζΙβε), 
είτε να είναι επαρκώς συντηρημένα και ρυθμισμένα για 
τη μείωση του μετακινούμενου ψεκαστικού νέφους. 

ε) Να μην πνέει δυνατός άνεμος κατά τη διάρκεια 
της εφαρμογής. Σε περίπτωση μεταβολής της έντασης 
του ανέμου και δει σημαντικής αύξησής του κατά την 
εφαρμογή, ο ψεκασμός πρέπει να σταματά άμεσα μέχρι 
τη μείωση της έντασης των ανέμων. Σε περίπτωση δι¬ 
αρκούς μεταβαλλόμενης έντασης των ανέμων, η έναρξη 
της εφαρμογής πρέπει να γίνεται αφού πρώτα σταθερο¬ 
ποιηθεί η χαμηλή ένταση των ανέμων. Η διασπορά του 
ψεκαστικού νέφους κατά την εφαρμογή των γεωργικών 
φαρμάκων επηρεάζεται εκτός από την ένταση του ανέ¬ 
μου και από διαφόρους άλλους παράγοντες, όπως μέγε¬ 
θος σταγόνας, πίεση ψεκαστικού μηχανήματος, μορφή 
σκευάσματος, τύπος ακροφυσίου κ,α. Συνεπώς, για να 
εφαρμόζονται τα γεωργικά φάρμακα πρέπει η ένταση 
του ανέμου σε συνάρτηση με τους άλλους παράγοντες 
να είναι τέτοια που να μην προκαλείται ανεπιθύμητη 
διασπορά του ψεκαστικού νέφους. 

στ) Να ακολουθεί τους Κανόνες Ορθής Γεωργικής 
Πρακτικής. 

2. Ο ψεκασμός του γεωργικού φαρμάκου ενδέχεται 
να δημιουργήσει μετακινούμενο ψεκαστικό νέφος, ιδίως 
όταν αυτή διενεργείται με ψεκαστήρες υψηλής πίεσης 
(τουρμπίνες). 

3. Ο επαγγελματίας χρήστης οφείλει να ενημερώνει 
εγγράφως τους κατοίκους, τους επαγγελματίες, τους 
εργαζόμενους και τους μόνιμους επισκέπτες της περιο¬ 
χής όπου ενδέχεται να μετακινηθεί το ψεκαστικό νέφος 
και οι οποίοι ενδέχεται να εκτεθούν σε αυτό, σαράντα 
οχτώ (48) ώρες πριν από το χρόνο ψεκασμού. Όταν 
μόνο περαστικοί δύναται να εκτεθούν σε μετακινούμενο 
ψεκαστικό νέφος, η ενημέρωση του πρώτου εδαφίου, 
γίνεται πριν από την έναρξη του ψεκασμού. 

4. α) Η ενημέρωση των κατοίκων, των εργαζομένων 
και των μόνιμων επισκεπτών της περιοχής, οι οποίοι 
ενδέχεται να εκτεθούν σε μετακινούμενο ψεκαστικό 
νέφος από τον ψεκασμό του γεωργικού φαρμάκου, 
πραγματοποιείται εγγράφως από τον επαγγελματία 
χρήστη και αφορά: 

αα) τον εκτιμώμενο χρόνο έναρξης του ψεκασμού, 
ββ) τη θέση της καλλιέργειας όπου πρόκειται να γίνει 
ο ψεκασμός, 

γγ) τα φυτοπροστατευτικά προϊόντα που πρόκειται 
να χρησιμοποιηθούν (εμπορική ονομασία) και 
δδ) τη σήμανση τοξικότητας (Χη, Χί, κλπ) που αναγρά¬ 
φεται επί της συσκευασίας και οι αντίστοιχες φράσεις 
κινδύνου (π.χ. «Ερεθίζει το αναπνευστικό σύστημα» κ.α.) 

β) Η ενημέρωση των επαγγελματιών (ιδίως των μελισ- 
σοκόμων, των σαλιγκαροτρόφων και των κτηνοτροφών) 
οι οποίοι ενδέχεται να εκτεθούν σε μετακινούμενο ψε¬ 
καστικό νέφος από τον ψεκασμό του γεωργικού φαρμά¬ 
κου, πραγματοποιείται εγγράφως από τον επαγγελμα- 
τία χρήστη και αφορά, πέραν των αναφερόμενων στην 
περίπτωση α) και τις επιδράσεις στη δραστηριότητά 
τους που τυχόν αναγράφονται επί της συσκευασίας του 
φυτοπροστατευτικού προϊόντος, το οποίο πρόκειται να 
χρησιμοποιηθεί. 


5. Η μορφή του εντύπου της ενημέρωσης των παρα¬ 
γράφων 3 και 4 το οποίο υποχρεούνται να χρησιμοποι¬ 
ούν οι επαγγελματίες χρήστες, καθορίζεται με εγκύκλιο 
του Γ ενικού Γ ραμματέα του Υπουργείου Αγροτικής Ανά¬ 
πτυξης και Τροφίμων, μετά από εισήγηση της ΣΕΑ. Το 
έντυπο ενημέρωσης εμπεριέχει σχέδια ή απεικονίσεις 
προκειμένου να γίνεται κατανοητό και από αλλοδαπούς, 
μη ομιλούντων την ελληνική γλώσσα. 

6. Με ευθύνη του επαγγελματία χρήστη, το έντυπο της 
ενημέρωσης αναρτάται στις εισόδους κάθε οικήματος 
ή επαγγελματικού χώρου της περιοχής όπου ενδέχεται 
να μετακινηθεί το ψεκαστικό νέφος, ή επιδίδεται από 
τον επαγγελματία χρήστη εφόσον αυτό είναι δυνατόν, 
καθώς και σε σταθερά (ιδίως κολώνες) ή σε κινητά 
σημεία (ιδίως πασσάλους), για την ενημέρωση και των 
περαστικών από την περιοχή. 

7. Οι Διευθύνσεις Αγροτικής Οικονομίας και Κτηνια¬ 
τρικής των κατά τόπους Περιφερειακών Ενοτήτων και 
τα Περιφερειακά Κέντρα Προστασίας Φυτών και Ποιο¬ 
τικού Ελέγχου του Υπουργείου Αγροτικής Ανάπτυξης 
και Τροφίμων σε συνεργασία με τη ΣΕΑ, δύνανται να 
προβαίνουν σε εξειδίκευση των μέτρων ενημέρωσης 
του παρόντος άρθρου, ανάλογα με τις συνθήκες και 
τις ανάγκες κάθε περιοχής. Για την εξειδίκευση του 
πρώτου εδαφίου, η ΣΕΑ δύναται να λαμβάνει υπόψη της 
τις τεκμηριωμένες προτάσεις για την επιπλέον λήψη 
μέτρων ενημέρωσης, οι οποίες υποβάλλονται από τους 
ενδιαφερομένους σε αυτήν. 

ΚΕΦΑΛΑΙΟ IV 

ΕΠΙΘΕΩΡΗΣΗ ΤΟΥ ΧΡΗΣΙΜΟΠΟΙΟΥΜΕΝΟΥ 

ΕΞΟΠΛΙΣΜΟΥ ΕΦΑΡΜΟΓΗΣ ΓΕΩΡΓΙΚΩΝ ΦΑΡΜΑΚΩΝ 

Άρθρο 23 

Φορείς υλοποίησης των συστημάτων επιθεώρησης 

1. Οι επιθεωρήσεις του χρησιμοποιούμενου εξοπλι¬ 
σμού εφαρμογής γεωργικών φαρμάκων του άρθρου 22 
του ν. 4036/2012 (Α'8) διενεργούνται από φορείς του 
Δημοσίου ή/ και από φορείς του ιδιωτικού τομέα που 
ανήκουν σε φυσικά ή νομικά πρόσωπα και οι οποίοι ονο¬ 
μάζονται Σταθμοί Επιθεώρησης Εξοπλισμού Εφαρμογής 
Γεωργικών Φαρμάκων (εφεξής Σταθμοί Επιθεώρησης). 

2. Οι Σταθμοί Επιθεώρησης της παραγράφου 1, πρέπει 
να διαθέτουν διακριβωμένο εξοπλισμό από διαπιστευ¬ 
μένο φορέα του Εθνικού Συστήματος Διαπίστευσης 
(Ε.ΣΥ.Δ.), ώστε να διασφαλίζεται η ακρίβεια των με¬ 
τρήσεων. Το πρόσωπο που διενεργεί τις επιθεωρήσεις 
(επιθεωρητής) πρέπει να είναι κάτοχος τίτλου ανώτατης 
εκπαίδευσης (ΑΕΙ ή ΤΕΙ) κατεύθυνσης σχετικής με το 
αντικείμενο της επιθεώρησης. 

3. Το Ινστιτούτο Γεωργικών Μηχανών και Κατασκευ¬ 
ών του Ελληνικού Γεωργικού Οργανισμού «ΔΗΜΗΤΡΑ» 
(ΕΛ.Γ.Ο. ΔΗΜΗΤΡΑ), ορίζεται ως Εργαστήριο Αναφοράς 
Επιθεωρήσεων, αρμόδιο για: 

α) τη σύνταξη των εγχειριδίων επιθεώρησης του εξο¬ 
πλισμού εφαρμογής γεωργικών φαρμάκων τα οποία 
χρησιμοποιούνται από τους Σταθμούς Επιθεώρησης και 

β) τον έλεγχο των Σταθμών Επιθεώρησης και την 
παρακολούθηση της διαδικασίας επιθεωρήσεων. 

Αρθρο 24 

Κατάταξη του επιθεωρημένου εξοπλισμού 

Μετά την ολοκλήρωση της επιθεώρησης του εξοπλι¬ 
σμού εφαρμογής γεωργικών φαρμάκων, ο αρμόδιος επι- 

θεωρητής του Σταθμού Επιθεώρησης χορηγεί έκθεση 
επιθεώρησης στην οποία αναγράφεται η ημερομηνία 
επιθεώρησης και η κατηγορία στην οποία κατατάσσεται 
ο επιθεωρημένος εξοπλισμός ως εξής: 

α) «Κατηγορία I»: εξοπλισμός που πληροί τις προδι¬ 
αγραφές του Παραρτήματος Γ του ν. 4036/2012 (Α'8). 
Στον εξοπλισμό αυτής της κατηγορίας χορηγείται από 
τον αρμόδιο επιθεωρητή του Σταθμού Επιθεώρησης και 
πιστοποιητικό επιθεώρησης, καθώς και το αυτοκόλλητο 
σήμα καταλληλότητας, το οποίο επικολλάται σε εμφα¬ 
νές σημείο αυτού. 

β) «Κατηγορία II»: εξοπλισμός που παρουσιάζει ήσσο- 
νες αποκλίσεις από το Παράρτημα Γ του ν. 4036/2012 
(Α'8), οι οποίες σημειώνονται ως παρατήρηση στην έκ¬ 
θεση και το πιστοποιητικό επιθεώρησης που χορηγείται 
από τον αρμόδιο επιθεωρητή του Σταθμού Επιθεώρησης 
και οι οποίες πρέπει να έχουν διορθωθεί έως την τα¬ 
κτική επόμενη επιθεώρηση. Στον εξοπλισμό αυτής της 
κατηγορίας χορηγείται από τον αρμόδιο επιθεωρητή 
του Σταθμού Επιθεώρησης και αυτοκόλλητο σήμα κα¬ 
ταλληλότητας, το οποίο επικολλάται σε εμφανές σημείο 
αυτού. 

γ) «Κατηγορία III»: εξοπλισμός που παρουσιάζει σημα¬ 
ντικές αποκλίσεις από το παράρτημα Γ του ν. 4036/2012 
(Α'8), οι οποίες σημειώνονται ως παρατήρηση στην έκ¬ 
θεση επιθεώρησης και οι οποίες πρέπει να έχουν δι¬ 
ορθωθεί το αργότερο εντός τεσσάρων (4) μηνών από 
τη διενέργεια της επιθεώρησης, οπότε και διενεργείται 
νέα επιθεώρηση. 

δ) «Κατηγορία IV»: εξοπλισμός που παρουσιάζει απο¬ 
κλίσεις από το παράρτημα Γ του ν. 4036/2012 (Α'8), οι 
οποίες δεν επιδέχονται διορθώσεων και οι οποίες τον 
καθιστούν ακατάλληλο προς χρήση. Στη χορηγούμενη 
έκθεση επιθεώρησης σημειώνονται οι λόγοι και η απα¬ 
γόρευση χρήσης του εξοπλισμού. 

ΚΕΦΑΛΑΙΟ V 

ΕΙΔΙΚΑ ΜΕΤΡΑ ΓΙΑ ΤΗΝ ΠΡΟΣΤΑΣΙΑ ΤΟΥ ΥΔΑΤΙΝΟΥ 
ΠΕΡΙΒΑΛΛΟΝΤΟΣ ΚΑΙ ΤΟΥ ΠΟΣΙΜΟΥ ΝΕΡΟΥ 

Άρθρο 25 

Μέτρα προστασίας για την προστασία του 
υδάτινου περιβάλλοντος και του πόσιμου νερού 

1. Για την προστασία του υδάτινου περιβάλλοντος και 
του πόσιμου νερού, το Υπουργείο Αγροτικής Ανάπτυξης 
και Τροφίμων, προβαίνει στον έλεγχο της χημικής ποι¬ 
ότητας των υδάτων (επιφανειακών και υπογείων) που 
προορίζονται για αρδευτική χρήση. 

2. Γ ια την προστασία του υδάτινου περιβάλλοντος και 
του πόσιμου νερού η Ειδική Γραμματεία Υδάτων του 
Υπουργείου Περιβάλλοντος, Ενέργειας και Κλιματικής 
Αλλαγής προβαίνει στον έλεγχο, μέσω του Εθνικού Δι¬ 
κτύου Παρακολούθησης, της ποιοτικής και ποσοτικής 
κατάστασης των υπόγειων και επιφανειακών υδατικών 
πόρων της χώρας, εγκρίνει πρωτόκολλα συνεργασίας 
μεταξύ Φορέων, εγκρίνει τα πρωτόκολλα και τις μεθό¬ 
δους των δειγματοληψιών, αναλύσεων και επεξεργασίας 
των δεδομένων, επιβλέπει την ορθή πραγματοποίηση 
των δειγματοληψιών και των αναλύσεων, υποδεικνύει 
τον τρόπο επεξεργασίας και υποβολής των αποτελε¬ 


σμάτων, έχει την ευθύνη και την αρμοδιότητα της δη¬ 
μοσιοποίησης των αποτελεσμάτων, καθώς και τη δυνα¬ 
τότητα να προβαίνει σε όλες τις αναγκαίες ενέργειες 
για την εύρυθμη λειτουργία του δικτύου. 

3. Γ ια την προστασία του υδάτινου περιβάλλοντος και 
του πόσιμου νερού από τη χρήση γεωργικών φαρμάκων 
που είναι φυτοπροστατευτικά προϊόντα, η ΣΕΑ: 

α) ενημερώνει τους παραγωγούς μέσω του συστήμα¬ 
τος Γεωργικών Προειδοποιήσεων ή μέσω των τοπικών 
ελεγκτικών αρχών, για την προώθηση της χρήσης των 
ακροφυσίων χαμηλής διασποράς, 
β) ενημερώνει τους επαγγελματίες χρήστες για την 
υιοθέτηση μέτρων μείωσης του κινδύνου και για τα 
κίνητρα στο πλαίσιο της Κοινής Αγροτικής Πολιτικής 
(ΚΑΠ- αγροπεριβαλλοντικά), 
γ) συντάσσει διαδικασίες για: 
αα) να δοθεί προτεραιότητα στη χρήση των γεωργι¬ 
κών φαρμάκων που δεν έχουν καταχωρισθεί ως πρω¬ 
τεύουσες επικίνδυνες ουσίες προτεραιότητας, όπως 
ορίζονται ν. 3199/2003 (Α'280), 
ββ) να δοθεί προτεραιότητα στην υιοθέτηση τεχνι¬ 
κών εφαρμογής, όπως είναι η χρήση του εξοπλισμού 
εφαρμογής γεωργικών φαρμάκων με χαμηλή διασπορά 
ψεκασμού ειδικά στις καλλιέργειες κατακόρυφης ανά¬ 
πτυξης όπως οι οπωρώνες και οι αμπελώνες, 
γγ) τη λήψη μέτρων άμβλυνσης που ελαχιστοποιούν 
τον κίνδυνο ρύπανσης εκτός της έκτασης εφαρμογής 
του ψεκασμού από μετακίνηση του ψεκαστικού νέφους, 
επιφανειακή και υπόγεια απορροή. Στα μέτρα αυτά πε¬ 
ριλαμβάνεται η δημιουργία ζωνών ασφαλείας και βλά¬ 
στησης με κατάλληλο μέγεθος για την προστασία των 
υδρόβιων οργανισμών που δεν αποτελούν στόχο, καθώς 
και ζώνες ασφαλείας και βλάστησης για τα επιφανει¬ 
ακά και υπόγεια ύδατα που χρησιμοποιούνται για την 
άντληση πόσιμου νερού, στις οποίες δεν επιτρέπεται η 
χρήση ή αποθήκευση γεωργικών φαρμάκων και 
δδ) τον περιορισμό στο μέγιστο δυνατό βαθμό ή την 
απαγόρευση των εφαρμογών γεωργικών φαρμάκων 
στην επιφάνεια ή κατά μήκος οδών, σιδηροδρομικών 
γραμμών, πολύ διαπερατών εδαφών ή άλλων υποδομών 
που βρίσκονται κοντά σε επιφανειακά ή υπόγεια ύδατα, 
καθώς και στην επιφάνεια καλυμμένων εδαφών, όπως 
αποθηκών, όπου υπάρχει μεγάλος κίνδυνος απορροής 
στα επιφανειακά ύδατα ή στο αποχετευτικό δίκτυο. 

ΚΕΦΑΛΑΙΟ VI 

ΕΙΔΙΚΑ ΜΕΤΡΑ ΓΙΑ ΤΗ ΜΕΙΩΣΗ ΤΗΣ ΧΡΗΣΗΣ 
ΓΕΩΡΓΙΚΩΝ ΦΑΡΜΑΚΩΝ Ή ΤΩΝ ΚΙΝΔΥΝΩΝ ΤΟΥΣ 
ΣΕ ΕΙΔΙΚΕΣ ΠΕΡΙΟΧΕΣ 

Άρθρο 26 

Εφαρμογή γεωργικών φαρμάκων 
στις ειδικές περιοχές 

1. Για τις ειδικές περιοχές της περίπτωσης α) του 
άρθρου 26 του ν. 4036/2012 (Α'8), εφαρμόζονται κατά 
προτεραιότητα μέτρα βιολογικού ελέγχου και γεωργικά 
φάρμακα χαμηλού κινδύνου. Οι κατ’ ελάχιστον αποστά¬ 
σεις που πρέπει να τηρούνται μεταξύ ζώνης ψεκασμού 
γεωργικών φαρμάκων και περιοχής, ορίζονται ως εξής: 



26456 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Χώροι προστασίας 

Χρήση εξοπλισμού εφαρμογής με χαμηλή αερομεταφορά 
του ψεκαστικού νέφους 

Εφαρμογή με νεφε- 
λο-ψεκαστήρες και 
γενικά με εξοπλισμό 
εφαρμογής που ευνοεί 
την αερομεταφορά του 
ψεκαστικού νέφους 

φπ με επισήμανση 

Τ ή Τ+ 

φπ με επισήμανση 
Χη ή Χϊ 

φπ χωρίς επισήμανση 

Νοσοκομεία, ευαγή ιδρύματα, 
παιδικές χαρές, κατασκηνωτικοί 
χώροι και άλλες εγκαταστάσεις 
αναψυχής, σχολεία και εκπαιδευ¬ 
τήρια, αθλητικές εγκαταστάσεις, 
δημόσια πάρκα 

500 μέτρα 

200 μέτρα 

50 μέτρα 

1000 μέτρα 

Ξενοδοχειακές επιχειρήσεις, 
στρατόπεδα, αρχαιολογικούς και 
τουριστικούς χώρους. 

200 μέτρα 

100 μέτρα 

Χωρίς περιορισμό 

500 μέτρα 

Κατοικίες εκτός σχεδίου πόλεως 

50 μέτρα 

3 μέτρα 

Χωρίς περιορισμό 

100 μέτρα 

Κατοικίες εντός σχεδίου πόλεως 

100 μέτρα 

50 μέτρα 

Χωρίς περιορισμό 

500 μέτρα 

Χώροι αστικού πρασίνου (πλην 
πάρκων) 

50 μέτρα 

3 μέτρα 

Χωρίς περιορισμό 

500 μέτρα 


Σε περίπτωση που αναφέρονται επιπλέον οδηγίες 
ασφαλείας στην έγκριση κυκλοφορίας ενός γεωργικού 
φαρμάκου, οι οποίες ορίζουν αυστηρότερες του ανω¬ 
τέρω πίνακα προϋποθέσεις χρήσης, εφαρμόζονται οι 
οδηγίες αυτές. 

2. Για τις ειδικές περιοχές της περίπτωσης β) του 
άρθρου 26 του ν. 4036/2012 (Α'8), καταρτίζεται από τη 
αρμόδια τοπική υπηρεσία της οικείας περιφερειακής 
ενότητας, ειδικό σχέδιο φυτοπροστασίας, στο οποίο 
αναλύονται: 

αα) οι καλλιέργειες των ειδικών αυτών περιοχών και 
οι ανάγκες φυτοπροστασίας τους, 
ββ) τα μέτρα βιολογικού ελέγχου εχθρών, ασθενειών 
και ζιζανίων, 

γγ) τα γεωργικά φάρμακα χαμηλού κινδύνου που δύ- 
νανται να χρησιμοποιηθούν, 
δδ) η αιτιολόγηση της αναγκαιότητας χρήσης άλλων 
γεωργικών φαρμάκων, πλην των χαμηλού κινδύνου, 
εε) το οικοσύστημα και η επικινδυνότητα της χρήσης 
των φυτοπροστατευτικών προϊόντων, 
στστ) τα στοιχεία και οι μελέτες που αφορούν αρνη¬ 
τικές επιδράσεις από τη χρήση γεωργικών φαρμάκων 
εντός των ειδικών αυτών περιοχών, 
ζζ) τα μέτρα ελέγχου της χρήσης σε συνεργασία με 
τους φορείς διαχείρισης των προστατευόμενων περι¬ 
οχών και 

ηη) οι εξειδικευμένοι δείκτες για την παρακολούθηση 
της χρήσης των γεωργικών φαρμάκων στις περιοχές 
αυτές. 

Στις ειδικές περιοχές της περίπτωσης β) του άρθρου 
26 του ν. 4036/2012 (Α'8), απαγορεύεται η εφαρμογή 
αεροψεκασμών φυτοπροστατευτικών προϊόντων. 

Το ειδικό σχέδιο φυτοπροστασίας υποβάλλεται για 
έγκριση στη ΣΕΑ και αναθεωρείται ανά πέντε (5) έτη ή 
και νωρίτερα εφόσον κρίνεται αναγκαίο. 

3. Για τις ειδικές περιοχές της περίπτωσης γ) του 
άρθρου 26 του ν. 4036/2012 (Α'8), λαμβάνεται μέριμνα 
ώστε η πρόσβαση των ανθρώπων να γίνεται αφού έχει 
στεγνώσει το ψεκαστικό υγρό ή έχει ολοκληρωθεί η 
ενσωμάτωση του γεωργικού φαρμάκου στο έδαφος, 


έτσι ώστε να ελαχιστοποιείται η πιθανότητα αρνητικών 
επιδράσεων στην υγεία των ανθρώπων. Ειδικά σε περί¬ 
πτωση εφαρμογής γεωργικών φαρμάκων σε καλλιέργει¬ 
ες υπό κάλυψη, όπως θερμοκήπια, απαιτείται επιπλέον 
να έχει αεριστεί επαρκώς ο χώρος. 

Στην περίπτωση εφαρμογής γεωργικών φαρμάκων 
εντός αστικών περιοχών λαμβάνεται μέριμνα ώστε να 
μεγιστοποιείται το χρονικό διάστημα μεταξύ εφαρμο¬ 
γής γεωργικού φαρμάκου και χρήσης του χώρου από 
τον ευρύ πληθυσμό και ιδιαίτερα από ευπαθείς ομάδες, 
όπως αυτές προσδιορίζονται στο άρθρο 3 του Κανονι¬ 
σμού (ΕΚ) αριθ. 1107/2009. 

ΚΕΦΑΛΑΙΟ VII 

ΕΙΔΙΚΑ ΜΕΤΡΑ ΓΙΑ ΤΟ ΧΕΙΡΙΣΜΟ ΚΑΙ ΤΗΝ 
ΑΠΟΘΗΚΕΥΣΗ ΤΩΝ ΓΕΩΡΓΙΚΩΝ ΦΑΡΜΑΚΩΝ 
ΚΑΙ ΤΗ ΔΙΑΧΕΙΡΙΣΗ ΤΩΝ ΣΥΣΚΕΥΑΣΙΩΝ ΤΟΥΣ ΚΑΙ 
ΤΟΥ ΕΝΑΠΟΜΕΙΝΑΝΤΟΣ ΓΕΩΡΓΙΚΟΥ ΦΑΡΜΑΚΟΥ 

Άρθρο 27 

Στόχοι των ειδικών μέτρων για το χειρισμό 
και την αποθήκευση των γεωργικών φαρμάκων 
και τη διαχείριση των συσκευασιών τους και 
του εναπομείναντος γεωργικού φαρμάκου 

Στόχος των ειδικών μέτρων για το χειρισμό και την 
αποθήκευση των γεωργικών φαρμάκων και τη διαχεί¬ 
ριση των συσκευασιών τους και του εναπομείναντος 
γεωργικού φαρμάκου είναι η ελαχιστοποίηση των κινδύ¬ 
νων για τον άνθρωπο, τους οργανισμούς που δεν απο¬ 
τελούν στόχο και για το περιβάλλον μέσω της διάδοσης 
ασφαλών εργασιακών πρακτικών για την αποθήκευση, 
τον χειρισμό, την αραίωση και την ανάμειξη γεωργικών 
φαρμάκων. 

Άρθρο 28 

Διαχείριση γεωργικών φαρμάκων 
και εφαρμογής τους 

1. Με εγκύκλιο που εκδίδεται από τη ΣΕΑ καθορίζονται 
οι βέλτιστες εργασιακές πρακτικές σχετικά με: 

α) Την αποθήκευση, το χειρισμό, την αραίωση και την 
ανάμειξη των γεωργικών φαρμάκων πριν την εφαρμογή, 

λαμβάνοντας υπόψη τους κώδικες ορθής γεωργικής 
πρακτικής, τα αναφερόμενα από Διεθνείς οργανισμούς 
και την Ε.Ε., τα αναφερόμενα σε εθνικά και διεθνώς 
διαδομένα πρότυπα ολοκληρωμένης παραγωγής καθώς 
και αποτελέσματα πιλοτικών προγραμμάτων, 
β) τον χειρισμό των συσκευασιών και του εναπομεί- 
ναντος γεωργικού φαρμάκου, 
γ) τη διάθεση του ψεκαστικού διαλύματος που απο¬ 
μένει μετά την εφαρμογή και 
δ) τον καθαρισμό του εξοπλισμού που χρησιμοποιείται 
μετά την εφαρμογή 

2. Οι βέλτιστες εργασιακές πρακτικές εντάσσονται 
στο εκπαιδευτικό υλικό της κατάρτισης στην ορθολο¬ 
γική χρήση των γεωργικών φαρμάκων. 

3. Οι βέλτιστες εργασιακές πρακτικές εμπεριέχουν 
τις διαδικασίες ευαισθητοποίησης και τήρησης των 
υποχρεώσεων των χρηστών, καθώς επίσης και των δε¬ 
σμεύσεων των διανομέων ειδικά σε ζητήματα ασφαλούς 
αποθήκευσης και απόσυρσης. 

Άρθρο 29 

Διαχείριση των κενών συσκευασιών 
γεωργικών φαρμάκων 

1. Η διαχείριση των αποβλήτων συσκευασιών που 
προκύπτουν μετά τη χρήση του περιεχομένου τους και 
εμπεριέχουν κατάλοιπα αυτού (κωδικός ΕΚΑ 15 01 10*), 
πρέπει να γίνεται σύμφωνα με τις διατάξεις του 
ν.2939/2001 (Α'179), όπως ισχύει. 

Για την αποτελεσματική διαχείριση των εν λόγω απο¬ 
βλήτων συσκευασιών κατ’ ελάχιστο απαιτείται: 

Α) Το πλύσιμο των αποβλήτων συσκευασιών από τον 
επαγγελματία χρήστη, αμέσως μετά τη χρήστη τους και 
το άδειασμα του περιεχομένου τους (τριπλό ξέπλυμα με 
το χέρι ή μηχανικός καθαρισμός υπό πίεση και άδεια- 
σμα των απόνερων πλυσίματος εντός του ψεκαστικού 
βυτίου) 

Β) Η οργάνωση διακριτής συλλογής έναντι των λοιπών 
αποβλήτων συσκευασίας, σε κάδους συλλογής, οι οποίοι 
να βρίσκονται κατά το μέτρο του δυνατού πλησιέστερα 
στα σημεία χρήσης των γεωργικών φαρμάκων και του 
αδειάσματος του περιεχομένου τους και 
Γ) Η περαιτέρω συλλογή και μεταφορά τους σε κα¬ 
τάλληλα αδειοδοτημένες επιχειρήσεις για την επεξερ¬ 
γασία τους με σκοπό ανάκτηση υλικών ή ενέργειας. Σε 
περίπτωση ανακύκλωσης πρέπει να ληφθεί πρόνοια για 
τις επιτρεπόμενες χρήσεις του ανακυκλωμένου υλικού 
συσκευασίας, με σκοπό τη διασφάλιση της δημόσιας 
υγείας, σύμφωνα με τις διατάξεις της κείμενης νομο¬ 
θεσίας. 

Η οργάνωση της διαχείρισης των αποβλήτων συσκευ¬ 
ασίας με τις παραπάνω απαιτήσεις πραγματοποιείται 
από σύστημα εναλλακτικής διαχείρισης, σύμφωνα με τα 
προβλεπόμενα στις διατάξεις του ν.2939/2001 (ΑΊ79), 
όπως ισχύει. 

2. Η διαχείριση των αποβλήτων συσκευασιών που δεν 
έρχονται σε επαφή με το γεωργικό φάρμακο (δευτερο¬ 
γενείς, τριτογενείς συσκευασίες), οι οποίες δεν έχουν 
ρυπανθεί από το γεωργικό φάρμακο (λόγω ατυχήμα¬ 
τος ή διαρροής), γίνεται σύμφωνα με τις διατάξεις του 
ν.2939/2001 (ΑΊ79), όπως ισχύει, δεν απαιτείται ειδική 
διαχείριση αυτών και μπορούν να συλλεχθούν από κοι¬ 
νού με τις λοιπές συσκευασίες στα πλαίσια λειτουργίας 
εγκεκριμένων συστημάτων εναλλακτικής διαχείρισης. 


3. Γ ια την ανάκτηση - ανακύκλωση των αποβλήτων 
συσκευασιών γεωργικών φαρμάκων, ισχύουν οι προ- 
βλεπόμενοι στόχοι στην Κ.Υ.Α. 9268/469/2007 (Β'286) 
«Τροποποίηση των ποσοτικών στόχων για την ανάκτη¬ 
ση και ανακύκλωση των αποβλήτων των συσκευασιών 
σύμφωνα με το άρθρο 10 (παρ. Α1, τελευταίο εδάφιο) 
του ν. 2939/2001 (Α' 179), καθώς και άλλων διατάξεων 
του νόμου αυτού, σε συμμόρφωση με τις διατάξεις της 
οδηγίας 2004/12/ΕΚ «για την τροποποίηση της οδηγί¬ 
ας 94/62/ΕΚ για τις συσκευασίες και τα απορρίμματα 
συσκευασίας», του Συμβουλίου της 11ης Φεβρουάριου 
2004», όπως εκάστοτε ισχύει. 

ΚΕΦΑΛΑΙΟ VIII 

ΟΛΟΚΛΗΡΩΜΕΝΗ ΦΥΤΟΠΡΟΣΤΑΣΙΑ 
Αρθρο 30 

Ενημέρωση των επαγγελματιών χρηστών 
για θέματα Ολοκληρωμένης Φυτοπροστασίας 

Οι Οδηγοί Ολοκληρωμένης Φυτοπροστασίας που συ- 
ντάσσονται από τις επιστημονικές ομάδες της αριθ. 
4012/45395/11.4.2012 απόφασης του Υπουργού Αγροτικής 
Ανάπτυξης και Τροφίμων (ΑΔΑ Β4Ω3Β-20Ε), αναρτώνται 
στην ιστοσελίδα του Υπουργείου Αγροτικής Ανάπτυξης 
και Τροφίμων, προκειμένου οι επαγγελματίες χρήστες 
των γεωργικών φαρμάκων να έχουν στη διάθεσή τους 
αναλυτικά όλες τις πληροφορίες σχετικά με: 

α) Τις καλλιεργητικές πρακτικές τι οποίες πρέπει να 
εφαρμόζουν, 
β) τις γενικές αρχές, 

γ) τις καλλιεργητικές πρακτικές τις οποίες εφαρμό¬ 
ζουν εθελοντικά και 
δ) τις ειδικές κατευθυντήριες γραμμές. 

Αρθρο 31 

Χρήση Συστήματος Γεωργικών Προειδοποιήσεων 

1. Μέσω του Συστήματος Γ εωργικών Προειδοποιήσεων 
των Περιφερειακών Κέντρων Προστασίας Φυτών και 
Ποιοτικού Ελέγχου (Π.Κ.Π.Φ.&Π.Ε.) Καβάλας, Θεσσαλονί¬ 
κης, Ιωαννίνων, Μαγνησίας, Αχάίας, Αργολίδος και Ηρα¬ 
κλείου του Υπουργείου Αγροτικής Ανάπτυξης και Τρο¬ 
φίμων, υπό την εποπτεία της ΣΕΑ, παρακολουθούνται 
οι καλλιέργειες σε πραγματικό χρόνο και αξιολογούνται 
τα στοιχεία κατά τρόπο επιστημονικό με την έγκυρη και 
έγκαιρη έκδοση Δελτίων Γ εωργικών Προειδοποιήσεων. 

2. Για τις ανάγκες εφαρμογής της παραγράφου 1, 
απαιτείται: 

α) Η χωρική επέκταση του συστήματος και σε περιο¬ 
χές όπου δεν εφαρμόζονται Γεωργικές Προειδοποιήσεις, 
β) η επέκταση του συστήματος σε όλες τις ετήσι¬ 
ες καλλιέργειες με την εμπλοκή και των Διευθύνσεων 
Αγροτικής Οικονομίας και Κτηνιατρικής των περιφερει¬ 
ακών ενοτήτων και των Γ ραφείων Γ εωργικής Ανάπτυξης 
(ΓΓΑ) των Δήμων, 

γ) η βελτίωση της διάχυσης των Δελτίων Γ εωργικών 
Προειδοποιήσεων με στόχο η πληροφορία να φτάνει 
στον κάθε παραγωγό έγκαιρα, μέσα από την χρήση 
των ΜΜΕ, των Συμβούλων, του διαδικτύου και λοιπών 
σύγχρονων τεχνολογιών και 
δ) η ενίσχυση του συστήματος με την βελτίωση των 
υπαρχόντων Αυτόματων Μετεωρολογικών Σταθμών 



26458 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


(ΑΜΣ) και την πύκνωση του δικτύου με την εγκατά¬ 
σταση νέων, καθώς και την προμήθεια των αναγκαίων 
λογισμικών πρόγνωσης. 

3. Η ΣΕΑ αποστέλλει στα αρμόδια θεματικά Ερευ¬ 
νητικά Κέντρα, προγράμματα με την ειδικότερη προς 
έρευνα θεματολογία, σχετική με τις μεθόδους πρόληψης 
και αποτελεσματικής αντιμετώπισης των επιβλαβών ορ¬ 
γανισμών, κυρίως στον τομέα των μη χημικών μεθόδων 
καταπολέμησης αυτών. 


ΚΕΦΑΛΑΙΟ IX 

ΚΑΘΟΡΙΣΜΟΣ ΣΤΟΧΩΝ ΚΑΙ ΔΕΙΚΤΩΝ 
ΤΟΥ ΕΘΝΙΚΟΥ ΣΧΕΔΙΟΥ ΔΡΑΣΗΣ 

Άρθρο 32 

Καθορισμός στόχων και γενικών εθνικών δεικτών 

1. Οι Γενικοί Εθνικοί Δείκτες που αφορούν την παρα¬ 
κολούθηση των γενικών παραγόντων που συνεισφέρουν 
στην ασφάλεια στη γεωργική παραγωγή, καθορίζονται 
ως εξής: 


Κωδικός 

Γ ενικός Εθνικός Δείκτης 

Στόχος 

ΓΕΔ1 

Αριθμός χρηστών γεωργικών φαρμάκων που έχουν 
λάβει πιστοποιητικό γνώσεων ορθολογικής χρήσης 
των φυτοπροστατευτικών προϊόντων 

Χορήγηση πιστοποιητικού στο σύνολο των 
επαγγελματιών χρηστών γεωργικών φαρμά¬ 
κων μέχρι 26-11-2015 

ΓΕΔ4 

Ποσοστό υπερβάσεων ανώτατων επιτρεπτών ορίων 
υπολειμμάτων επί συνόλου δειγμάτων 

Μείωση 10% μέχρι το έτος 2015 

ΓΕΔ5 

Μείωση συμβάντων δηλητηρίασης από επαγγελμα¬ 
τική χρήση φυτοπροσατευτικών προϊόντων 

Μείωση 5% κατ’έτος 

ΓΕΔ6 

Έλεγχος διασποράς ψεκαστικού νέφους (χρήση 
ακροφυσίων χαμηλής διασποράς) 

Αύξηση της χρήσης ακροφυσίων χαμηλής 
διασποράς κατά 5% ετησίως 


2. Η πορεία επίτευξης των στόχων της παραγράφου 1, 
αναρτάται στην ιστοσελίδα του Υπουργείου Αγροτικής 
Ανάπτυξης και Τροφίμων, τουλάχιστον ανά έτος. 

3. Γ ια την παρακολούθηση των Γ ενικών Εθνικών Δει¬ 
κτών συγκεντρώνονται στατιστικά στοιχεία: 

α) σύμφωνα με τον Κανονισμό (ΕΚ) 1185/2009 του Ευ¬ 
ρωπαϊκού Κοινοβουλίου και του Συμβουλίου, σχετικά 
με τα στατιστικά στοιχεία των γεωργικών φαρμάκων, 
β) από την ηλεκτρονική καταγραφή της λιανικής πώ¬ 
λησης των φυτοπροστατευτικών προϊόντων, 
γ) από τα στατιστικά στοιχεία που συγκεντρώνονται 
από το Μητρώο Βιομηχανιών Γεωργικών Φαρμάκων, 
δ) από το Κέντρο Δηλητηριάσεων και 
ε) από κάθε άλλη πηγή η οποία κρίνεται πρόσφορη 
μετά από αξιολόγηση από τη ΣΕΑ. 

Αρθρο 33 

Καθορισμός ειδικών εθνικών δεικτών 

Οι Ειδικοί Εθνικοί Δείκτες για την παρακολούθηση των 
εξειδικευμένων περιβαλλοντικών παραγόντων, σχετίζο¬ 
νται με τα ιδιαίτερα χαρακτηριστικά και την τρωτότητα 
των διαφορετικών περιοχών, αφορούν στην αξιολόγηση 
της περιβαλλοντικής ποιότητας με τη χρήση μοντέλων 
προσομοίωσης συμπεριφοράς των γεωργικών φαρμάκων 
στο περιβάλλον και πρόβλεψης των επιπέδων ρύπων από 
τη χρήση τους σε επίπεδο αγροτεμαχίου και σε επίπεδο 
λεκάνης απορροής, καθώς και στο χημικό προσδιορισμό 
των επιπέδων ρύπων και βιοδοκιμές σε δείγματα που 
έχουν ληφθεί από διαφορετικές περιοχές της χώρας, με 
τη συνεργασία της ΣΕΑ και του Υπουργείου Περιβάλλο¬ 
ντος, Ενέργειας και Κλιματικής Αλλαγής. 

ΚΕΦΑΛΑΙΟ X 
ΤΕΛΙΚΕΣ ΔΙΑΤΑΞΕΙΣ 

Αρθρο 34 

Κέντρο Τεκμηρίωσης Εθνικού Σχεδίου Δράσης 

1. Στο Μπενάκειο Φυτοπαθολογικό Ινστιτούτο του 


Υπουργείου Αγροτικής Ανάπτυξης και Τροφίμων, συ- 
στήνεται και λειτουργεί Κέντρο Τεκμηρίωσης ΕΣΔ με 
σκοπό τη συλλογή, την αξιολόγηση και την αξιοποίηση 
των ερευνητικών μελετών, των αποτελεσμάτων των 
προγραμμάτων, των τεχνολογικών βελτιώσεων και των 
καινοτομιών ή άλλου υλικού σχετικού με τα θέματα 
του ΕΣΔ. 

2. Το Κέντρο Τεκμηρίωσης ΕΣΔ αναπτύσσει υποδομές 
ανοικτής πρόσβασης στη γνώση με σκοπό την ενθάρ¬ 
ρυνση και τη στήριξη της ερευνητικής δραστηριότητας 
στα πεδία της προστασίας της υγείας του ανθρώπου 
και του περιβάλλοντος από τους πιθανούς κινδύνους 
που ενέχει η χρήση γεωργικών φαρμάκων. Σε έκτακτες 
περιπτώσεις και όπου απαιτείται η λήψη άμεσων μέ¬ 
τρων, το Κέντρο Τεκμηρίωσης ΕΣΔ δύναται να καλεί 
επιστημονικούς φορείς της χώρας να συνεισφέρουν με 
ερευνητικό και άλλο υλικό στη διαχείριση των έκτακτων 
περιπτώσεων. 

3. Το υλικό που αποτίθεται στο Κέντρο Τεκμηρίω¬ 
σης ΕΣΔ αξιολογείται με σκοπό τη διαπίστωση της 
συνάφειας με το ΕΣΔ για την ορθολογική χρήση των 
γεωργικών φαρμάκων. Η αξιολόγηση του υλικού γίνεται 
ανά πενταετία από την έναρξη ισχύος της παρούσας 
απόφασης ή και νωρίτερα εφόσον κρίνεται απαραίτητο, 
κατόπιν σχετικού αιτήματος της ΣΕΑ. 

4. Το υλικό που αποτίθεται στο Κέντρο Τεκμηρίωσης 
ΕΣΔ, αξιοποιείται ανά πέντε έτη με σκοπό τη βελτίωση 
του ΕΣΔ, ή και νωρίτερα εφόσον παρίσταται ανάγκη 
λήψης έκτακτων μέτρων. 

5. Το Μπενάκειο Φυτοπαθολογικό Ινστιτούτο συντάσ¬ 
σει και υποβάλλει στη ΣΕΑ, τουλάχιστον ανά πέντε (5) 
έτη από την έναρξη ισχύος της παρούσας απόφασης, 
πρόταση επανεξέτασης του ΕΣΔ σύμφωνα με το υλικό 
που έχει συγκεντρωθεί και αξιολογηθεί από το Κέντρο 
Τεκμηρίωσης ΕΣΔ. Εφόσον παρίσταται έκτακτη ανά- 

γκη για τη διαμόρφωση και υλοποίηση κατάλληλων 
μέτρων για την αντιμετώπιση ειδικών θεμάτων που 
άπτονται του ΕΣΔ, η ΣΕΑ, κατόπιν σχετικού ερωτή¬ 
ματος του Υπουργού Αγροτικής Ανάπτυξης Τροφίμων, 
δύναται να καλεί, νωρίτερα από τα πέντε (5) έτη από 
την έναρξη ισχύος της παρούσας απόφασης, το Μπε- 
νάκειο Φυτοπαθολογικό Ινστιτούτο να υποβάλει την 
πρόταση επανεξέτασης του ΕΣΔ, σύμφωνα με το υλικό 
που έχει συγκεντρωθεί και αξιολογηθεί από το Κέντρο 
Τεκμηρίωσης ΕΣΔ. 

Λαμβάνοντας υπόψη την πρόταση του προηγούμενου 
εδαφίου, η ΣΕΑ εισηγείται τα κατάλληλα μέτρα στην 
Επιστημονική Επιτροπή Γεωργικών Φαρμάκων του άρ¬ 
θρου 5 του ν. 4036/2012 (Α' 8) για τη διατύπωση γνώμης. 


Αρθρο 35 
Έναρξη ισχύος 

Η παρούσα απόφαση αρχίζει να ισχύει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Ιουλίου 2013 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ 
ΑΓΡΟΤΙΚΗΣ ΑΝΑΠΤΥΞΗΣ 

ΥΓΕΙΑΣ ΚΑΙ ΤΡΟΦΙΜΩΝ 

ΣΠΥΡΙΔΩΝ-ΑΔΩΝΙΣ ΓΕΩΡΓΙΑΔΗΣ ΜΑΞΙΜΟΣ ΧΑΡΑΚΟΠΟΥΛΟΣ 

ΠΕΡΙΒΑΛΛΟΝΤΟΣ, ΕΝΕΡΓΕΙΑΣ 
ΚΑΙ ΚΛΙΜΑΤΙΚΗΣ ΑΛΛΑΓΗΣ 

ΙΩΑΝΝΗΣ ΜΑΝΙΑΤΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφιί ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-τοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί. 91 ·) 


Ηλεκτρονική Διεύθυνση: Ιιί1ρ://νννννν.β1.9Γ - β-πιβΜ: ννβόπΐ 33 ίβι·.βΙ@β 1 . 9 ΐ· 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 

* 02018830108130012 * - 










































































